b'\n_START_ARTICLE_\nLietuvos agrarini\xc5\xb3 ir mi\xc5\xa1k\xc5\xb3 moksl\xc5\xb3 centras\n_START_SECTION_\nMisija\n_START_PARAGRAPH_\nKurti, kaupti ir skleisti naujas mokslo \xc5\xbeinias tvari\xc5\xb3 \xc5\xbeem\xc4\x97s, mi\xc5\xa1k\xc5\xb3 ir aplinkos i\xc5\xa1tekli\xc5\xb3 pa\xc5\xbeinimui, j\xc5\xb3 konkurencingam vystymui ir naudojimui, inovatyvi\xc5\xb3 technologij\xc5\xb3 ir produkt\xc5\xb3 k\xc5\xabrimui bei visuomen\xc4\x97s reikmi\xc5\xb3 tenkinimui.\n_START_SECTION_\nOrganizacin\xc4\x97 sandara ir valdymas\n_START_PARAGRAPH_\nCentro  valdymo  organai  yra  kolegialus  valdymo  organas \xe2\x80\x93 Centro  mokslo  taryba ir vienasmenis valdymo organas \xe2\x80\x93 Centro direktorius._NEWLINE_Mokslo taryba yra Lietuvos agrarini\xc5\xb3 ir mi\xc5\xa1k\xc5\xb3 moksl\xc5\xb3 centro kolegialus valdymo organas. Taryb\xc4\x85 sudaro 15 nari\xc5\xb3. Tarybos kadencija \xe2\x80\x93 5 metai. Mokslo taryba nustato pagrindines mokslin\xc4\x97s veiklos kryptis, svarsto direktoriaus pateikt\xc4\x85 Centro veiklos plan\xc4\x85, metines ataskaitas, atlieka jo veiklos kvalifikacin\xc4\x99 analiz\xc4\x99, nustato mokslo darbuotoj\xc5\xb3 ir kit\xc5\xb3 tyr\xc4\x97j\xc5\xb3 kvalifikacinius reikalavimus, j\xc5\xb3 atestacijos ir konkurs\xc5\xb3 pareigoms u\xc5\xbeimti organizavimo tvark\xc4\x85. Taip pat tvirtina \xc4\xafvairius dokumentus, susijusius su moksline veikla, atlieka kitas Lietuvos agrarini\xc5\xb3 ir mi\xc5\xa1k\xc5\xb3 moksl\xc5\xb3 centro \xc4\xafstatuose numatytas funkcijas. Lietuvos agrarini\xc5\xb3 ir mi\xc5\xa1k\xc5\xb3 moksl\xc5\xb3 centro direktorius veikia Centro vardu ir jam atstovauja. Centro direktorius atlieka Lietuvos agrarini\xc5\xb3 ir mi\xc5\xa1k\xc5\xb3 moksl\xc5\xb3 centro \xc4\xafstatuose ir teis\xc4\x97s aktuose nustatytas \xc4\xafstaigos vadovo funkcijas. Centro direktorius vie\xc5\xa1o konkurso  b\xc5\xabdu  skiriamas  \xc4\xaf  pareigas  ir  atleid\xc5\xbeiamas  i\xc5\xa1  j\xc5\xb3 \xc5\xa0vietimo  ir  mokslo  ministerijos nustatyta tvarka. Centro direktoriaus kadencijos trukm\xc4\x97 \xe2\x80\x93 5 metai.\n_START_SECTION_\nNuorodos, \xc5\xa1altiniai\n_START_PARAGRAPH_\nLietuvos agrarini\xc5\xb3 ir mi\xc5\xa1k\xc5\xb3 moksl\xc5\xb3 centro tinklalapis'